22. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ.8966/237  της 19 Φεβρ./6 Μαρτ.1979 (ΦΕΚ Β΄210) Περί καθορισμού αποζημιώσεως διδακτικού προσωπικού προγραμμάτων επιμορφώσεως. (Διορθ.Σφαλμ. στο ΦΕΚ Β΄306 της 28 Μαρτ.1979) Τροποποιήθηκε από την Η91/11/11744/30-30 Ιουν.1979 (ΦΕΚ Β΄580), η οποία καταργήθηκε από την Η91/20/13567/13-24 Σεπτ.1980 (ΦΕΚ Β΄ 952)αποφ. Υπ. Προεδρίας και Οικονομ.(κατωτ. αριθ. 26) Επίσης τροποποιήθηκε από την 92426/ 2327/11-25 Οκτ. 1983 (ΦΕΚ Β΄612) αποφ. Υπ. Προεδρίας και Οικονομικών. 2.Ε.κ.18-22 Επιμόρφωση Δημοσίων Υπαλλήλων 23. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ ΑΝΕΥ  ΧΑΡΤΟΦΥΛΑΚΙΟΥ ΕΠΙ ΣΧΕΣΕΩΝ  ΜΕΤΑ ΤΩΝ ΕΥΡΩΠ. ΚΟΙΝΟΤΗΤΩΝ Αριθ.38434/1136 της 24 Μαρτ./7 Απρ.  1979 (ΦΕΚ Β΄ 339) Περί καθορισμού δαπανών κινήσεως, επιδόματος μετακινουμένων για επιμόρφωση, ως και ειδικού επιδόματος επιμορφώσεως δημοσίων υπαλλήλων. Σύμφωνα με: α)Τις διατάξεις του Νομ.232/75 “περί επιμορφώσεως Δημοσίων Υπαλλήλων”, σε συνδυασμό με εκείνες του άρθρ. 14 του Νομ.445/76 “περί εκπροσωπήσεως της Ελλάδος εις τας Ευρωπαϊκάς Κοινότητας κ.λ.π.”και  β)τις διατάξεις του Νομ.754/78 “περί ρυθμίσεως των αποδοχών δημοσίων υπαλλήλων, πολιτικών και στρατιωτικών, των υπαλλήλων ΝΠΔΔ, ως και άλλων τινών συναφών διατάξεων”, αποφασίζουμε: 1.Oι μετακινούμενοι εκτός της έδρας της Υπηρεσίας που υπηρετούν για να φοιτήσουν στα πάσης φύσεως προγράμματα που οργανώνει το Υπουργείο Συντονισμού στην ημεδαπή σε συνεργασία με το Υπουργείο Προεδρίας Κυβερνήσεως,σε εφαρμογή των διατάξεων του αρθρ. 14 του Νόμ.445/76, εκτός από τις τακτικές τους αποδοχές, δικαιούνται και τα ακόλουθα: α) Εξοδα μεταβάσεως και επιστροφής. β) Ημερήσια αποζημίωση εκτός έδρας, η οποία καλύπτει τις ημέρες ταξιδίου και που δεν είναι δυνατόν να υπερβαίνει τις 4 ημέρες. γ) Επίδομα μετακινουμένων για επιμόρφωση, το οποίο καλύπτει τη χρονική διάρκεια του προγράμματος, δηλαδή από την ημέρα ενάρξεως μέχρι και την ημέρα λήξεως αυτού. δ) Ειδικό επίδομα επιμορφώσεως, για όσους μετέχουν προγραμμάτων πλήρους απασχολήσεως. 2.Οι μετακινούμενοι εκτός της έδρας της Υπηρεσίας που υπηρετούν για να υποστούν τη δοκιμασία επιλογής προς φοίτηση εις τα ανωτέρω προγράμματα, δικαιούνται μόνο των υπό στοιχ (α) και (β) της προυηγουμένης παραγράφου εξόδων. 3.Σε καμμιά περίπτωση ο ίδιος υπάλληλος δεν δικαιούται διπλό επίδομα μετακινουμένων για επιμόρφωση για το ίδιο πρόγραμμα επιμορφώσεως, ανεξάρτητα από τους λόγους που προκάλεσαν τη μετακίνηση. 4.Το επίδομα μετακινουμένων για επιμόρφωση, καθορίζεται ημερησίως: α)Τους 3 πρώτους μήνες της χρονικής διάρκειας των προγραμμάτων επιμορφώσεως: αα)Για τους τακτικούς υπαλλήλους στο 1/20 του βασικού τους μισθού. ββ) Για τους υπαλλήλους με σχέση εργασίας Ιδιωτικού Δικαίου στο 1/25 του βασικού μηνιαίου μισθού τους, προσαυξημένου με τα τυχόν χορηγούμενα επιδόματα (πολυετίας, τριετών). β)Μετά τους 3 μήνες στο μισό του δικαιουμένου επιδόματος μετακινουμένων για επιμόρφωση. 5.Το επίδομα των περιπτ. α και β. της προηγουμένης παραγράφου σε καμμία περίπτωση δεν δύναται να υπερβαίνει ημερησίως τις 750 δραχμές και να είναι κατώτερο από το 1/20 του βασικού μισθού υπαλλήλου με 6 ο  βαθμό. 6.Σε όλους τους υπαλλήλους που μετέχουν σε προγράμματα επιμορφώσεως ημεδαπής, καταβάλλεται ημερησίως ειδικό επίδομα επιμορφώσεως ίσο με το ωρομίσθιο τακτικού δημοσίου πολιτικού υπαλλήλου με 7 ο  βαθμό. Για τον υπολογισμό του ωρομισθίου αυτού, ως ημερήσιος μισθός θεωρείται το 1/25 του βασικού μισθού του ανωτέρω υπαλλήλου και οι ώρες εργασίας 7 ημερησίως. Το ποσό του επιδόματος που προκύπτει από την εφαρμογή της διατάξεως αυτής στρογγυλοποιείται στην επόμενη πεντάδα. 7.Τα ανωτέρω επιδόματα καταβάλλονται κάθε μήνα και για όσο χρόνο διαρκεί το πρόγραμμα. 8.Η χορήγηση των επιδομάτων της παρ. 1 παύει από την ημέρα που ο εκπαιδευόμενος υπάλληλος διέκοψε για οποιοδήποτε λόγο τη φοίτησή του, στο πρόγραμμα. 9.Δεν καταβάλλονται επιδόματα για όσες ημέρες ο εκπαιδευόμενος απουσιάζει αδικαιολόγητα από το πρόγραμμα.  10.Η δαπάνη εκτελέσεως των ανωτέρω προγραμμάτων βαρύνει τις πιστώσεις του τακτικού προϋπολογισμού του Υπουργείου Συντονισμού, η δε καταβολή των πάσης φύσεως αποζημιώσεων στους μετέχοντας στα προγράμματα αυτά γίνεται από τη Διεύθυνση Οικονομικών Υπηρεσιών του Υπουργείου αυτού. 11.Στα ανωτέρω επιδόματα γίνεται κράτηση 2% υπερ Μ.Τ.Π.Υ. για τους τακτικούς υπαλλήλους, ενώ για τους επί σχέσει Ιδ. Δικαίου δεν γίνεται καμιά κράτηση. 12.Από την ημερομηνία δημοσιεύσεως της αποφάσεως αυτής καταργείται η απόφαση αριθ.22359/744/3.3.77 (ΦΕΚ 245/Β/17.3.77), όπως τροποποιήθηκε μεταγενέστερα 13.Η απόφαση αυτή, που ισχύει από 14 Νοεμ. 1978, ημερομηνία που δημοσιεύτηκε η απόφαση αριθ.Η00/40/21415/6.11.78 «περί καθορισμού δαπανών κινήσεως επιδόματος μετακινουμένων για επιμόρφωση, ως και ειδικού επιδόματος επιμορφώσεως δημοσίων υπαλλήλων»(ΦΕΚ 1003/Β/ 14.11. 78) να δημοσιευθεί στην Εφημερίδα της Κυβερνήσεως. (Αντί για τη σελ.358,317) Σελ. 358,317(α) Τεύχος 736-Σελ.37 Επιμόρφωση Δημοσίων Υπαλλήλων 2.Ε.κ.23 